התרגול של קול האהבה
מטרת התרגול הזה היא לרפא את עצמנו מהרגשת מחסור באהבה, ולהראות לעצמנו את היכולת שלנו לרפוי עצמי.
רצוי להגיד לעצמכם את המשפטים, אלו שכאן או מה שבחרתם להגיד, בוקר וערב, עם הרבה רגש של אהבה, ואז התועלת כפולה – גם נותנים אהבה וגם מקבלים אהבה בו זמנית. אפשר גם להקליט את עצמכם ולהקשיב להקלטה. כאשר אתם אומרים או מקליטים, רצוי לשים לפניכם תמונה שלכם כילד, תמונה שאתם אוהבים. טוב לתרגל גם כשעולה קושי פתאומי/בלתי צפוי, או חשש מקושי כזה, או רגש שלילי חזק, או דיכאון.
במקרה שאינכם מסוגלים להגיד משפטים כאלו או דומים לעצמכם, אבל אתם מוכנים לשמוע אותם ממישהו אחר, זה בסדר לבקש מהם להגיד לכם את המשפטים שאתם בוחרים, או לבקש מהם להקליט עבורכם את המשפטים שמתאימים לכם, ואז להקשיב להקלטה.
כאשר אתם מתרגלים עם ההקלטה הקולית, לאחר כל משפט שאתם שומעים, חיזרו על המשפט, בקול או בלב, כאשר אתם (המבוגרים) אומרים את המשפטים לילד הקטן שבתוככם. אחרי כל משפט, קחו הפסקה קצרה, ונסו להיות מודעים למה אתם מרגישים, ולעוצמה של הרגש.
והנה הצעה למשפטים שבחרתי להגיד לעצמי, ואתם יכולים להוסיף או להחסיר או לשנות כפי שמתאים לכם, לפי התגובות שהמשפטים מעוררים בכם.
סביר שכאשר תסיימו להגיד את המשפטים או להקשיב להם, יעלו רגשות ותובנות, השארו עם מה שעולה, קבלו אותו בברכה. התרגול הזה יכול לעזור לכם לראות דברים חשובים באור חדש, ולשנות את האופן בו אנו תופסים את העולם.
אפשר לבצע תרגול זה גם כתרגול זוגי, להגיד את המשפטים הללו (או אחרים – אפשר לשנות כפי שמתאים לכם), וזה יכול להתמיר יחסים, אפילו מיידית.

[שמכם] אני אוהב/ת אותך
תמיד אוהב אותך
אף פעם לא אפסיק לאהוב אותך
את/ה תמיד ראוי/ה לאהבה
תמיד יאהבו אותך
ליבך מלא אהבה
את/ה ים של אהבה
האהבה שופעת ממך וממלאת את העולם
אהבתך זכה וטהורה
אני איתך לנצח
לעולם לא אעזוב אותך
תמיד אגן עליך
תמיד אשמור עליך
את/ה בטוח/ה אצלי
את/ה יכול/ה לסמוך עלי בכל מצב
אל תירא/י פן יקרה לך רע כי אני איתך
הרגשות שלך חשובים לי
אני מעונין/נת שיהיה לך טוב באמת
אני מחובר/ת אליך
אני מקבל/ת אותך בשלמות
את/ה מצוין/נת כפי שאת/ה
נעים לי להיות איתך
חשוב לי לבלות איתך זמן
אני רוצה שתרגיש/י טוב ונוח
את/ה יכול/ה להרפות כשאת/ה איתי
אני מחויב/ת לעזור לך עזרה אמיתית
אני נהנה/ית להיות איתך בכל מצב
אני מעריך/ה את כל הטוב שבך
אני שמח/ה שאת/ה קיים
את/ה מקור אושר בשבילי
את/ה תורם/ת לעולם
את/ה אדם טוב
אעזור לך לגלות מה טוב בשבילך
כל מה שאת/ה עושה נובע מאהבה
אני מעריך/ה את הפתיחות שלך
יש בך נדיבות ללא קץ
לאהבה שלי אליך אין קץ
אני תמיד מוכן/ה לעזור לך
יש לי סבלנות אינסופית בשבילך
הרצון שלי שתהיה/י מאושר/ת ללא גבול
את/ה מקור האושר בעולמי
החברות שלנו עמוקה מכול
אין לך כישלונות, רק הזדמנויות ללמוד ולהתפתח
היכולת שלך לעזור היא אינסופית
ליבך מזהיר באור יקרות
לאהבה שלך לאחרים אין גבול
את/ה המקור לאהבה בעולמך
אני מחויב/ת לך
את/ה מוכשר/ת, חכם/ה, ויפה
את/ה מסוגל/ת לעזור לאחרים
את/ה מקסים/מה

